CELEX: 52005DP0449
Language: el
Date: 2005-12-01 00:00:00
Title: Απόφαση του Ευρωπαϊκού Κοινοβουλίου σχετικά με την αίτηση υπεράσπισης της ασυλίας και των προνομίων που υπέβαλε ο Andrzej Pęczak, πρώην βουλευτής του Ευρωπαϊκού Κοινοβουλίου (2005/2128(IMM))

C 285 E/74                                      Επίσημη Εφημερίδα της Ευρωπαϊκής Ένωσης                             EL        22.11.2006
Πέμπτη, 1 Δεκεμβρίου 2005
             16.    εφιστά την προσοχή στην παράγραφο 1, σημείο xxvii, του ψηφίσματος του Ευρωπαϊκού Κοινοβουλίου της
             6ης Ιουλίου 2005 σχετικά με την πρόταση κανονισμού του Συμβουλίου για την ίδρυση Ταμείου Συνοχής (1) και
             καλεί την Επιτροπή να προβλέψει κατ' αναλογία τον καθορισμό «συστήματος πριμοδοτήσεων» υπό μορφήν
             «κοινοτικού αποθεματικού ποιότητας και αποτελεσματικότητας» που θα προσφέρει ρητώς κίνητρα για ενέργειες
             με διασυνοριακές επιπτώσεις ή ικανές να ενσωματωθούν σε ήδη υπάρχουσες δομές των ευρωπεριφερειών·
             17.    αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.
             (1) Κείμενα που εγκρίθηκαν, P6_TA(2005)0278.
             P6_TA(2005)0449
             Αίτηση υπεράσπισης της βουλευτικής ασυλίας του Andrzej Pęczak
             Απόφαση του Ευρωπαϊκού Κοινοβουλίου σχετικά με την αίτηση υπεράσπισης της ασυλίας και
             των προνομίων που υπέβαλε ο Andrzej Pęczak, πρώην βουλευτής του Ευρωπαϊκού Κοινοβουλίου
                                                          (2005/2128(IMM))
             Το Ευρωπαϊκό Κοινοβούλιο,
             — έχοντας υπόψη την αίτηση του Andrzej Pęczak, για την υπεράσπιση της ασυλίας του σε σχέση με ποινική
                  δίωξη ασκηθείσα εις βάρος του ενώπιον του Πρωτοδικείου της Łódź, στην Πολωνία, στις 18 Απριλίου 2005,
                  και η οποία ανακοινώθηκε σε συνεδρίαση της ολομέλειας στις 25 Μαΐου 2005,
             — έχοντας υπόψη τα άρθρα 8, 9 και 10 του Πρωτοκόλλου περί Προνομίων και Ασυλιών των Ευρωπαϊκών
                  Κοινοτήτων της 8ης Απριλίου 1965, και το άρθρο 6, παράγραφος 2, της Πράξης της 20ής Σεπτεμβρίου
                  1976 σχετικά με την εκλογή των αντιπροσώπων στο Ευρωπαϊκό Κοινοβούλιο με άμεση και καθολική ψηφο-
                  φορία,
             — έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων στις 12 Μαΐου 1964 και στις 10
                  Ιουλίου 1986 (1),
             — έχοντας υπόψη το άρθρο 6, παράγραφος 3, και το άρθρο 7 του Κανονισμού του,
             — έχοντας υπόψη την έκθεση της Επιτροπής Νομικών Θεμάτων (A6-0330/2005),
             A. λαμβάνοντας υπόψη ότι ο Andrzej Pęczak εξελέγη βουλευτής στο πολωνικό κοινοβούλιο (Sejm) στις
                  23 Σεπτεμβρίου 2001· λαμβάνοντας υπόψη ότι μετά την υπογραφή της Συνθήκης Προσχώρησης στις
                  16 Απριλίου 2003 έγινε Παρατηρητής· λαμβάνοντας υπόψη ότι διετέλεσε βουλευτής του Ευρωπαϊκού Κοινο-
                  βουλίου από την 1η Μαΐου 2004 έως τις 19 Ιουλίου 2004· λαμβάνοντας υπόψη ότι η θητεία του στο
                  πολωνικό κοινοβούλιο έληξε στις 19 Οκτωβρίου 2005,
             Β.   λαμβάνοντας υπόψη ότι ο Andrzej Pęczak καταγγέλλει ότι η πολωνική Εισαγγελία έχει παραβιάσει τον νόμο
                  όσον αφορά την ασκηθείσα δίωξη και ότι οι αποφάσεις του Πρωτοδικείου σχετικά με την κράτηση και προφυ-
                  λάκισή του, καθώς και οι επακόλουθες παρατάσεις της προφυλάκισής του έχουν πολιτικά κίνητρα,
             Γ.   λαμβάνοντας υπόψη ότι ο Andrzej Pęczak καταγγέλλει ότι η ποινική δίωξη που έχει ασκηθεί εις βάρος του
                  παραβιάζει το τεκμήριο της αθωότητας και ότι οι συνθήκες κράτησης και σύλληψής του περιορίζουν τη
                  δυνατότητά του να υπερασπιστεί τον εαυτό του,
             Δ.   λαμβάνοντας υπόψη ότι ο Andrzej Pęczak καταγγέλλει ότι η διαδικασία με την οποία το πολωνικό κοινο-
                  βούλιο ήρε την ασυλία του ήταν «νομικά άκυρη» και βασιζόταν σε δημοσιεύματα στα μέσα μαζικής ενημέ-
                  ρωσης, και ότι οι αιτήσεις του για λήψη μέτρων που έστειλε σε διάφορα πρόσωπα (όπως ο Διαμεσολαβητής)
                  δεν είχαν αποτέλεσμα,
             Ε.   λαμβάνοντας υπόψη ότι, βάσει των πληροφοριών που ελήφθησαν, ο Andrzej Pęczak δεν προστατεύεται από
                  κοινοβουλευτική ασυλία σχετικά με τους ισχυρισμούς που έχουν τεθεί υπόψη του Προέδρου του Ευρωπαϊκού
                  Κοινοβουλίου,
             1.    αποφασίζει να μην υπερασπίσει την ασυλία και τα προνόμια του Andrzej Pęczak.
             (1) Υπόθεση 101/63, Wagner/Fohrmann και Krier, Συλλογή 1964, σελ. 1089 και υπόθεση 149/85 Wybot/Faure και άλλοι,
                 Συλλογή 1986, σελ. 2403.